section_heading: Opis
paragraph_text: Standardna verzija G36 njemačke vojske je opremljena dualnim optičkim ciljnikom ZF 3x4° koji kombinira teleskopski ciljnik s uvećanjem 3x (s glavnom končanicom određenom za gađanje na 200m i oznakama kompenzacije pada zrna za 200, 400, 600 i 800m, te skalom određivanja daljine) i refleksivni („red dot“)ciljnik bez uvećanja (upucan na daljinu od 200m) koji je smješten iznad teleskopskog ciljnika. Refleksivni ciljnik za proiciranje crvene točke danju koristi svijetlost iz okoline, a noću i u uvjetima slabije vidljivosti napaja se iz baterije. Verzije za izvoz imaju optički ciljnik s uvećanjem 1,5x. Sve puške su prilagođene za korištenje Hensoldt NSA 80 noćnog ciljnika treće generacije, koji se postavlja na dršku za nošenje ispred kućišta optičkog ciljnika.<ref>Zeiss NSA 80 night sight module datasheet Sustav optičkog ciljnika proizvodi Hensoldt AG (podružnica tvrtke Carl Zeiss AG).